*I.számú melléklet a /2017. számú Képviselő-testületi határozathoz*

**MEGÁLLAPODÁS INGATLANOK MEGOSZTÁSÁRÓL ÉS**

**ADÁSVÉTELI SZERZŐDÉS**

**/TERVEZET/**

**Amely egyrészről a RÓMAI KATOLIKUS EGYHÁZ KISKŐRÖS /6200 Kiskőrös, Tomori u. 2., statisztikai jelzőszáma: 19, adószáma: 19973540-1-03/, akit a jelen jogügyletnél Seffer Attila plébános képvisel, mint a szerződés mellékletét képező változási vázrajzban megjelölt kiskőrösi 3014, 3015 hrsz-ú ingatlanok tulajdonosa és a megosztás eredményeként jelentkező értékkülönbözet eladója /a továbbiakban: Eladó/**

**másrészről KISKŐRÖS VÁROS ÖNKORMÁNYZATA /adószáma: 15724784-2-03, statisztikai számjele: 15724784-8411-321-03, törzskönyvi azonosító száma: 724782, 6200 Kiskőrös, Petőfi Sándor tér 1., a jelen jogügyletnél képviseli Domonyi László polgármester/, mint a változási vázrajzban szereplő kiskőrösi 3012, 3013 hrsz-ú ingatlanok tulajdonosa és megosztás eredményeként jelentkező értékkülönbözet vevője /a továbbiakban: Vevő/, /a továbbiakban együttesen: Szerződő Felek/ között jött létre az alábbi feltételek szerint ;**

1./ A Bács-Kiskun Megyei Kormányhivatal Kiskőrösi Járási Hivatal Földhivatali Osztályának ingatlan nyilvántartása és a Kőrösi Földmérő Iroda Kft. /6200 Kiskőrös, Bajtárs u. 27./ által készített 16/235/2017. számú jogerős változási vázrajzának a változási előtti állapot szerint a kiskőrösi 3014 hrsz-ú, 0,1634 ha területű, kivett óvoda és a 3015 hrsz-ú, 0,0733 ha területű kivett lakóház, udvar megjelölésű, természetben Kiskőrös, Dózsa Gy. út 2., ill. 4. szám alatt lévő ingatlanoknak a RÓMAI KATOLIKUS EGYHÁZ KISKŐRÖS a tulajdonosa 1/1-1/1 arányban.

A kiskőrösi 3012 hrsz-ú, 0,1127 ha területű kivett közterület és a 3013 hrsz-ú, 0,2369 ha területű kivett óvoda megjelölésű, természetben Kiskőrös, Batthyány Lajos u. 2. szám alatti ingatlanoknak KISKŐRÖS VÁROS ÖNKORMÁNYZATA a tulajdonosa 1/1-1/1 arányban.

A felsorolt ingatlanok a változási vázrajz változás utáni állapota szerint a következően módosulnak:

3012 hrsz-ú, kivett közterület 0,1120 ha,

3013 hrsz-ú, kivett óvoda 0,3516 ha,

3014 hrsz-ú, kivett üzlet 0,0485 ha,

3015 hrsz-ú, kivett lakóház, udvar 0,0742 ha

Szerződő Felek megállapodnak, hogy a fenti változási vázrajzban foglaltakat teljes egészében elfogadják, ezen tényt a változási vázrajz cégszerű aláírásával is megerősítik.

Szerződő Felek rögzítik, hogy a fenti változási vázrajz a szerződés mellékletét képezi.

Szerződő Felek a változási vázrajz eredményeként a KISKŐRÖS VÁROS ÖNKORMÁNYZATA javára jelentkező többlet terület és építmény értékét kölcsönösen 65.000.000,-Ft-ban, azaz Hatvanötmillió forintban állapítják meg.

A RÓMAI KATOLIKUS EGYHÁZ KISKŐRÖS a javára jelentkező értékkülönbözetet a fenti összegért eladja, KISKŐRÖS VÁROS ÖNKORMÁNYZATA pedig megvásárolja az ingatlan mostani, mindkét fél által megtekintett állapotában összes tartozékával együtt.

2./ Vevő a fenti vételárat öt egyenlő részletben fizeti ki, az első 13.000.000,-Ft azaz: Tizenhárommillió forint vételárrészletet 2017. december 15-ig köteles átutalni az eladó által megjelölt Banknál vezetett 11732057-20006802-00000000 számú bankszámlájára. A második 13.000.000,-Ft azaz: Tizenhárommillió forint összegű részletet 2018. április 30. napjáig, a hátra lévő három évben, évenként 13.000.000,-Ft azaz: Tizenhárommillió forint vételárrészletet minden évben december 30-ig köteles átutalni a fenti bankszámla számra. Az Eladó a részletfizetésekkel egyidejűleg átadja a vevő részére az aktuális részszámlákat.

3./ Vevő amennyiben a szerződés 2. pontjában megállapított vételárrészletek kifizetésével késedelembe esne, évente - a vételárrészleten felül – további egy millió forintot köteles késedelmi díjként fizetni az Eladónak.

4./ Vevő a szerződésbeli ingatlanrészeknek, a szerződés aláírásakor a Felek 2007. február 12. napján kötött haszonkölcsön szerződése alapján már a birtokában van, így azt jogosult hasznosítani és köteles viselni a terheit.

5./ Eladó ezen szerződés aláírásával átruházza a vevőre az 1. pontban megjelölt ingatlanrészek tulajdonjogát és feltétlen és visszavonhatatlan beleegyezését adja ahhoz, hogy a Vevő a szerződésbeli ingatlanoknak a változási vázrajz változás utáni adatait átvezettesse az ingatlan nyilvántartásban.

Szerződő Felek kérik, T. Földhivatali Osztályt hogy az ingatlan-nyilvántartásról szóló 1997. évi CXLI. tv. 47/A. §. /1/ bek. b. pontja alapján a bejegyzési engedély csatolásáig, de legfeljebb 6 hónapig az eljárást szíveskedjen függőben tartani.

Eladó kötelezi magát, hogy a javára jelentkező értékkülönbözet /vételár/ második részletének kifizetése után aláírja és átadja a Vevő részére a fenti bejegyzési engedélyt.

6./ Szerződő Felek tudomással bírnak arról a körülményről, hogy a kiskőrösi 3012 hrsz-ú ingatlanra vezetékjog van bejegyezve az EDF DÉMÁSZ és a kiskőrösi Kábeltelevízió javára, ezen túlmenően az Eladó a szerződés alapján átadott ingatlanrészek per, teher és igénymentességéért szavatosságot vállal.

7./ Szerződő Felek megállapodnak, hogy a szerződéssel kapcsolatos változási vázrajz költsége az Eladót, az ügyvédi munkadíj, Fh-i igazgatási díj a Vevőt terheli.

8./ A Szerződő Felek meghatalmazzák dr. Gregus Ferenc ügyvédet, hogy az 1. pontban megjelölt ingatlan tulajdonjogának átruházásával kapcsolatos ügyben Őket teljes jogkörrel képviselje.

9./ Szerződő Felek nyilatkoznak, hogy Magyarországon székhellyel rendelkező jogi személyek, egyházi jogi személy, illetve belföldi helyi önkormányzat, ezért sem az ingatlan eladása, sem annak megvásárlása nem szorul engedélyezésre.

10./A Szerződő felek nyilatkoznak arra vonatkozóan is, hogy ismerik az ingatlan eladásával kapcsolatos adóbevallási kötelezettségüket, a vevőnek az Itv. 5. §. /1/ bek. b. pontjában foglaltak alapján vagyonszerzési illetéket nem kell fizetnie.

11./ Szerződő Felek kijelentik, hogy az okiratot készítő dr. Gregus Ferenc ügyvéd /6200 Kiskőrös, Luther tér 2. II/7./ „ A pénzmosásról szóló 2007. évi CXXXVI. tv –ben foglalt azonosítási és ügyfél-átvilágítási kötelezettségének eleget tett.

12./ A Szerződő Felek az okirat aláírásával hozzájárulnak ahhoz, hogy a fenti tv. szerinti ügyfél-átvilágítás során bemutatott okiratokról másolatot készítsen, és adataikat a megbízás teljesítése során kezelje.

13./ Szerződő Felek rögzítik, hogy az épületek energetikai jellemzőinek tanúsításáról szóló 176/2008. (VI. 30.) Korm. rendelet értelében a Kiskőrös belterület 3014. hrsz-ú ingatlan energetikai jellemzőinek tanúsítása a 20…. napján elkészült HET…… sz. alatt, az ingatlan energetikai besorolása „…” kategóriába esik. Az energetikai tanúsítvány eredeti példányát az eladó jelen szerződés aláírásával egyidejűleg vevőnek átadta, aki az átvételt aláírásával nyugtázta.

14./ Az e szerződésben nem szabályozott kérdésekben a Polgári Törvénykönyvről szóló 2013. évi V. törvény adásvételi szerződésekre vonatkozó rendelkezéseit kell alkalmazni.

A szerződést a Felek, illetve képviselőjük –annak elolvasása után - mint akaratukkal mindenben egyezőt írták alá az okiratot készítő ügyvéd előtt.

Kiskőrös, 2017. november

Római Katolikus Egyház Kiskőrös Kiskőrös Város Önkormányzata

képviseletében: képviseletében:

 Seffer Attila Domonyi László

 plébános polgármester

 megállapodást kötő tulajdonos és eladó megállapodást kötő tulajdonos és vevő

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem:

 Pénzügyileg ellenjegyzem:

 Dr. Turán Csaba Szlanka Pálné

 jegyző pénzügyi osztályvezető

Kiskőrös Város Képviselő Testülete a /2017. sz. határozatával elfogadta a szerződést.

A Kalocsa-Kecskeméti Főegyházmegye nevében a /2017. szám alatt jóváhagyom.

Kalocsa, 2017. november

 dr. Bábel Balázs

 kalocsai érsek

Ügyvédi ellenjegyzés:

Alulírott, eljárásra meghatalmazott jogi képviselő dr. Gregus Ferenc ügyvéd aláírásommal igazolom, hogy ez az okirat mindenben megfelel a hatályos jogszabályi előírásoknak, a szerződő felek kinyilvánított akaratát tartalmazza, a szerződő felek, illetve a vevő képviselője azt a személyazonosságuk igazolása után előttem írták alá, ezért ellen jegyzem.

Kiskőrös, 2017. november

